CELEX: 62019TA0065
Language: el
Date: 2021-07-14 00:00:00
Title: Υπόθεση T-65/19: Απόφαση του Γενικού Δικαστηρίου της 14ης Ιουλίου 2021 — AI κατά ECDC (Υπαλληλική υπόθεση – Προσωπικό του ECDC – Ηθική παρενόχληση – Άρθρο 12α του ΚΥΚ – Αίτηση αρωγής – Περιεχόμενο του καθήκοντος αρωγής – Άρθρο 24 του ΚΥΚ – Παραίτηση του προσώπου που εκδήλωσε τις καταγγελθείσες συμπεριφορές – Μη κίνηση της πειθαρχικής διαδικασίας – Άρθρο 86 του ΚΥΚ – Απάντηση στην αίτηση αρωγής – Προσφυγή ακυρώσεως – Βλαπτική πράξη – Προσβολή του δικαιώματος ακροάσεως – Έλλειψη αιτιολογίας – Άρνηση παροχής προσβάσεως στην έκθεση έρευνας και σε λοιπά έγγραφα – Άρθρο 41 του Χάρτη των Θεμελιωδών Δικαιωμάτων – Ευθύνη)

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/18
            
         
      Απόφαση του Γενικού Δικαστηρίου της 14ης Ιουλίου 2021 — AI κατά ECDC
      (Υπόθεση T-65/19) (1)
      
      (Υπαλληλική υπόθεση - Προσωπικό του ECDC - Ηθική παρενόχληση - Άρθρο 12α του ΚΥΚ - Αίτηση αρωγής - Περιεχόμενο του καθήκοντος αρωγής - Άρθρο 24 του ΚΥΚ - Παραίτηση του προσώπου που εκδήλωσε τις καταγγελθείσες συμπεριφορές - Μη κίνηση της πειθαρχικής διαδικασίας - Άρθρο 86 του ΚΥΚ - Απάντηση στην αίτηση αρωγής - Προσφυγή ακυρώσεως - Βλαπτική πράξη - Προσβολή του δικαιώματος ακροάσεως - Έλλειψη αιτιολογίας - Άρνηση παροχής προσβάσεως στην έκθεση έρευνας και σε λοιπά έγγραφα - Άρθρο 41 του Χάρτη των Θεμελιωδών Δικαιωμάτων - Ευθύνη)
      (2021/C 357/28)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: AI (εκπρόσωποι: L. Levi και A. Champetier, δικηγόροι)
      
         Καθού-εναγόμενο: Ευρωπαϊκό Κέντρο Πρόληψης και Ελέγχου Νόσων (εκπρόσωποι: J. Mannheim και A. Iber, επικουρούμενες από τους D. Waelbroeck και A. Duron, δικηγόρους)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση των αποφάσεων του ECDC της 18ης Μαΐου, της 20ής Ιουνίου και της 26ης Οκτωβρίου 2018 που ελήφθησαν σε απάντηση της αιτήσεως αρωγής του προσφεύγοντος-ενάγοντος λόγω ηθικής παρενοχλήσεως καθώς και της αιτήσεώς του περί προσβάσεως σε ορισμένα έγγραφα και, αφετέρου, την αποκατάσταση της ζημίας που ισχυρίζεται ότι υπέστη.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Ευρωπαϊκού Κέντρου Πρόληψης και Ελέγχου Νόσων (ECDC) της 18ης Μαΐου 2018 η οποία εκδόθηκε σε απάντηση της αιτήσεως αρωγής που υποβλήθηκε στις 20 Ιουνίου 2017 από τον AI.
               
            
                  2)
               
               
                  Ακυρώνει την απόφαση του ECDC της 20ής Ιουνίου 2018 κατά το μέρος που δεν επέτρεψε την πρόσβαση του AI στα αφορώντα τον ίδιο, μη εμπιστευτικά, μέρη της εκθέσεως έρευνας σχετικά με την από 20 Ιουνίου 2017 αίτησή του αρωγής και του από 17 Ιανουαρίου 2018 μηνύματος ηλεκτρονικού ταχυδρομείου.
               
            
                  3)
               
               
                  Ακυρώνει την απόφαση του ECDC της 26ης Οκτωβρίου 2018 περί απορρίψεως της διοικητικής ενστάσεως την οποία υπέβαλε ο AI στις 2 Ιουλίου 2018.
               
            
                  4)
               
               
                  Απορρίπτει το αίτημα αποζημιώσεως.
               
            
                  5)
               
               
                  Το ECDC φέρει, πέραν των δικών του εξόδων, τα τρία τέταρτα των δικαστικών εξόδων στα οποία υποβλήθηκε ο AI.
               
            
                  6)
               
               
                  Ο AI φέρει το ένα τέταρτο των δικαστικών εξόδων του.
               
            
         (1)  ΕΕ C 131 της 8.4.2019.